**Ādažu novada**

**Bērnu uzņemšanas pašvaldības pirmsskolas izglītības iestādēs komisijas sēdes PROTOKOLS**

Ādažos, Ādažu novadā

2021. gada 28. decembrī **Nr. 21**

Sēde sasaukta Ādažu novada domes 2021. gada 23. marta lēmumā Nr. 50 “Par Bērnu uzņemšanas pašvaldības pirmsskolas izglītības iestādes komisiju” un Ādažu novada domes 2021. gada 23. marta nolikumā Nr. 2 “Bērnu uzņemšanas pašvaldības pirmsskolas izglītības iestādes komisijas nolikums” noteiktajā kārtībā.

Sēdi vada: Kancelejas vadītāja JEVGĒNIJA SVIRIDENKOVA.

Sēdē piedalās:

komisijas locekļi: Ādažu vidusskolas direktors ČESLAVS BATŅA, domes izglītības darba un jaunatnes lietu speciāliste INĀRA BRIEDE, Ādažu pirmsskolas izglītības iestādes “Strautiņš” padomes priekšsēdētājs NAURIS RUBENS, novada iedzīvotāja ZANE STAŠULE, Kadagas pirmsskolas izglītības iestādes padomes locekle BAIBA VĪTOLIŅA.

citi: Ādažu pirmsskolas izglītības iestādes “Strautiņš” vadītāja SANDRA BREIDAKA.

nepiedalās (attaisnotu iemeslu dēļ): domes Dzimtsarakstu nodaļas vadītāja NATAĻJA KRASNOVA.

Sēdi protokolē: domes Kancelejas lietvedības sekretāre MĀRĪTE BIZIKA.

*Ņemot vērā esošo epidemioloģisko situāciju un iespējamos epidemioloģiskos riskus, lai mazinātu Covid-19 infekcijas izplatīšanos un pamatojoties Covid-19 infekcijas izplatības pārvaldības likumu, sēde  notiek attālināti, izmantojot elektroniskos saziņas līdzekļus videokonferences (attēlā un skaņas) režīmā*.

Sēdi atklāj plkst. 10.30.

**Darba kārtībā:**

1. Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana:
   1. ĀPII “Strautiņš”;
   2. Ādažu vidusskolas pirmsskola.

**1.§**

**Lēmuma par attiecīgā vecuma grupās uzņemamo bērnu skaitu un dzimšanas datumiem pieņemšana**

**1.1. Ādažu pirmsskolas izglītības iestāde “Strautiņš”**

J.SVIRIDENKOVA iepazīstina ar saņemto no ĀPII “Strautiņš” vadītājas Sandras Breidakas bērnu pieteicēju atbilžu sarakstu uz uzaicinājumiem, kas tika nosūtīti šā gada 15. decembrī (1.1. pielikums). No nosūtītajiem 3 (trīs) uzaicinājumiem saņemti 2 (divu) bērnu vecāku atteikumi un 1 (viena) bērna vecāka piekrišana apmeklēt pirmsskolas izglītības iestādi.

S.BREIDAKA informē, ka jaukta vecuma grupā ir 2 (divas) brīvas vietas. Rindā uz ĀPII ”Strautiņš” ir 1 (viens) bērns obligātās izglītības vecumā. Ierosina izveidot sarakstu no 2014. gada 1. janvāra līdz 2018. gada 31. decembrim dzimušajiem bērniem pieteikumu iesniegšanas secībā.

J.SVIRIDENKOVA dara zināmu, ka jāveido divi uzņemšanas saraksti, viens pēc kritērija obligātās izglītības vecums un otrs - no 2017. gada 1. janvāra līdz 2018. gada 31. decembrim dzimušajiem bērniem.

Atklāti balsojot, ar 6 balsīm "Par" (J.Sviridenkova, Č.Batņa, N.Rubens, I.Briede, Z.Stašule, B.Vītoliņa), "Pret" – nav, "Atturas" – nav, "Nebalso" – nav, **KOMISIJA NOLEMJ**:

1. **Uzdot ĀPII “Strautiņš” vadītājai Sandrai Breidakai:**
   1. **sagatavot sarakstu 2021./2022. mācību gadam, ņemot vērā šādus kritērijus:**

***1.saraksts:* jaukta vecuma grupa (5-6 gadīgie bērni)– bērnu dzimšanas datumi: no 01.01.2014. līdz 31.12.2016. – 1 vieta.**

***2.saraksts:* jaukta vecuma grupa (3-4 gadīgie bērni)– bērnu dzimšanas datumi: no 01.01.2017. līdz 31.12.2018. – 1 vieta.**

* 1. **nosūtīt uzaicināmo bērnu sarakstu saskaņošanai izglītības darba un jaunatnes lietu speciālistei Inārai Briedei, pēc apstiprinājuma saņemšanas uzaicināt bērnu vecākus un nosūtīt uzaicināto bērnu sarakstus Jevgēnijai Sviridenkovai.**

**1.2. Ādažu vidusskolas pirmsskola**

Č. BATŅA informē, ka no šā gada 15. decembrī nosūtītajiem 2018. gadā dzimušo bērnu 4 (četriem) uzaicinājumiem, saņemtas 2 (divu) bērnu vecāku atbildes par mācību uzsākšanu Ādažu vidusskolas pirmsskolā un no 2 (diviem) bērnu vecākiem vēl nav saņemtas atbildes. Rindā uz iestādi pieteikumu nav.

J.SVIRIDENKOVA dara zināmu, ka 2022. gada sākumā notiks rindu apvienošanas process, tajā brīdī komisija nevarēs veikt bērnu uzaicināšanu.

Atklāti balsojot, ar 5 balsīm "Par" (J.Sviridenkova, N.Rubens, I.Briede, Z.Stašule, B.Vītoliņa), "Pret" – nav, "Atturas" – nav, "Nebalso" – 1 (Č.Batņa), **KOMISIJA NOLEMJ**:

**Pieņemt** informāciju zināšanai.

\*\*\*

Protokolam pievienoti ĀPII “Strautiņš” uzņemamo bērnu saraksti, kas tika izveidoti šā gada 27. decembrī (2. un 3.pielikumi).

\*\*\*

Sēdi slēdz plkst. 10:50.

Komisijas priekšsēdētāja: Jevgēnija Sviridenkova

Komisijas locekļi: Česlavs Batņa

Ināra Briede

Zane Stašule

Nauris Rubens

Baiba Vītoliņa

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU